Държавен вестник, бр. 54, 2025 г., стр. 3

БРОЙ  54	
Д Ъ Р Ж А В Е Н  В Е С Т Н И К 	
СТР.  3  
та или осигурителната система, освен ако е 
реабилитиран;
2. е работоспособен, но през последната 
година преди подаване на молбата за откри­
ване на производството по несъстоятелност 
без основателни причини не е упражнявал 
трудова или друга дейност, която да е източник 
на доходи, независимо от начина на нейното 
възлагане и изпълнение;
3. през последните три години преди 
подаване на молбата за откриване на про­
изводството по несъстоятелност е извършил 
нарушение на задължение за деклариране на 
доходи или имущество;
4. се е разпоредил безвъзмездно със свое 
имущество на значителна стойност през 
последните три години преди подаване на 
молбата за откриване на производство по 
несъстоятелност или след подаване на мол­
бата, но преди постановяване на решение по 
чл. 35, включително когато е учредил вещно 
обезпечение – ипотека или залог, за чуждо 
задължение;
5. през последните три години преди пода­
ване на молбата за откриване на производство 
по несъстоятелност или след подаване на 
молбата, но преди постановяване на решение 
по чл. 35, е поел задължение по договор за 
заем, договор за покупка на стоки и услуги 
или друг възмезден договор, който не е пред­
назначен за задоволяване на негови или на 
членовете на семейството, които е задължен 
да издържа, основни жизнени потребности, и 
когато това задължение е явно несъобразено 
с имуществото и доходите му; 
6. се е разпоредил със свое имущество, 
при което даденото значително надхвърля по 
стойност полученото, през последните три го­
дини преди подаване на молбата за откриване 
на производство по несъстоятелност или след 
подаване на молбата, но преди постановяване 
на решение по чл. 35;
7. е представил пред съда или синдика от­
носими за производство по несъстоятелност 
неверни или непълни данни или неистински 
документи за своето имущество или доходи, 
или не е уведомил за придобиване на иму­
щество;
8. умишлено е препятствал упражняването 
на правомощията на съда или на синдика 
относно проверката на имуществото му, 
опазването и попълването на масата на не­
състоятелността;
9. не е изпълнил задължения, предвидени 
в този закон, в одобрен погасителен план или 
в извънсъдебно споразумение с кредиторите, 
освен ако неизпълнението се дължи на при­
чина, която не може да му се вмени във вина;
10. в хода на производството е променил 
настоящия си адрес или адреса за призоваване 
и не е уведомил в 7-дневен срок за това съда 
или синдика;
11. се е разпоредил със свое имущество на 
значителна стойност в полза на свързано лице 
или е извършил друго действие, което увреж­
да кредиторите през последните две години 
преди подаване на молбата за откриване на 
производство по несъстоятелност или след 
подаване на молбата, но преди постановяване 
на решение по чл. 35.
(3) Значителна стойност на имуществото по 
ал. 2, т. 4 е стойността, която към момента на 
разпореждането надхвърля средния месечен 
доход на длъжника за последните 12 месеца.
(4) Явно несъобразено с имуществото и 
доходите на длъжника е задължение, чието 
изпълнение, самостоятелно или в съвкупност с 
други задължения на длъжника, е несъразмер­
но с разходите за задоволяване на жизнените 
потребности на длъжника и на членовете 
на неговото семейство, на които той дължи 
издръжка. При преценка на обстоятелствата 
по ал. 2, т. 5 се вземат предвид всички за­
дължения на длъжника, както и имуществото 
и доходите му към момента на поемане на 
задължението.
(5) При преценка на обстоятелствата по 
ал. 2 се вземат предвид причините за тяхното 
настъпване, включително дали са настъпили 
поради непредвидено или непредотвратимо 
събитие от извънреден характер.
Маса на несъстоятелността 
Чл. 10. Масата на несъстоятелността обхва­
ща всички имуществени права на длъжника, 
както и една втора част от вещите и права­
та върху вещи – съпружеска имуществена 
общност.
Несеквестируемост
Чл. 11. Несеквестируемото имущество на 
длъжника, предвидено в Гражданския про­
цесуален кодекс, не се включва в масата на 
несъстоятелността, освен в случаите по чл. 445 
от Гражданския процесуален кодекс, и срещу 
него не може да бъде насочвано изпълнение.
Издръжка
Чл. 12. (1) Длъжникът осигурява своята 
издръжка по време на производството по не­
състоятелност от несеквестируемите си доходи 
по смисъла на чл. 446 и 446а от Гражданския 
процесуален кодекс, а в случай че няма такива 
или са недостатъчни – и от останалото иму­
щество до размера на несеквестируемия доход 
съгласно чл. 446, ал. 1, т. 1 от Гражданския 
процесуален кодекс. 
(2) Средствата за допълване на издръжката 
до размера на несеквестируемия доход съгласно 
чл. 446, ал. 1, т. 1 от Гражданския процесуа­
лен кодекс, които трябва да се набавят чрез 
осребряване на секвестируемо имущество, 
се определят от съда съобразно семейното 
и имущественото състояние на длъжника 
и може да бъдат изменени при промяна на 
обстоятелствата.